kardosdrur/scandi-wiki huggingface dataset:
Skyggen af Emma

Skyggen af Emma er en dansk film fra 1988 af Søren Kragh-Jacobsen, der også har skrevet manuskriptet med Jørn O. Jensen.

Det er en film der henvender sig til både børn og voksne. Den er særegen i genren idet den loyalt skildrer den ikke ligefrem sympatiske piges møde med samfundets bund.

Den dengang 12-årige Line Kruse havde her sin første store rolle.

Handling 

Filmen er en fabel for børn og voksne. I 1930'ernes København bor den 12-årige Emma i et kærlighedsløst overklassehjem. Hun stikker af og møder den simple, svenske kloakarbejder Malthe i et Nørrebrosk miljø omkring værtshuset Nøsen, som er blottet for enhver form for materiel velstand. Emma står med sit fine overklassetøj som en skarp kontrast til dette sceneri og forklarer sin tilstedeværelse her med en historie om, at hun er blevet kidnappet på samme måde som (den samtidige) Charles Lindberghs søn blev kidnappet. Denne løgnehistorie giver hende altså en kærkommen pause fra hendes ulidelige hverdagsliv som barn i et herskabsmiljø. Da hun næste dag vender hjem, opdager hun, at der slet ikke er nogen, der har savnet hende. De har ikke opdaget at hun har været væk om natten.

Ulykkelig stikker hun af igen og opsøger igen Malthe, som er svensk fremmedarbejder, forhundset og forhutlet – ikke så lidt af en knækket mand. Menneskelig forståelse er i Malthes omgivelser ligesom i Emmas hjem en mangelvare, ihvorvel den dog her viser sig lejlighedsvist. De er begge isolerede mennesker, og der opstår et særegent venskab imellem dem. Emma finder beskyttelse hos Malthe, selv om det mest af alt er ham, der trænger til hendes beskyttelse. Venskabet med Emma får en ny, gryende selvrespekt til at vokse i ham. Hun møder om ikke forståelse, så kommer hun dog ud af oversethedens usynliggørelse.

På snedig vis får Emma lokket penge fra forældrene, og sammen med Albert og Gustav, to drenge fra miljøet, oplever hun og Malthe en eventyrlig rigdom for en enkelt aften under et fornemt hotelbesøg.

Medvirkende 
Line Kruse – Emma Zülow
Börje Ahlstedt – Malthe Eliasson
Henrik Larsen – grosserer Zülow, Emmas far
Inge Sofie Skovbo – Emmas mor
Ken Vedsegaard – Albert, lille dreng i "Nøsen"
Bent N. Steinert – Gustav, stor dreng i "Nøsen"
Ulla Henningsen – Ruth, Malthes "kæreste"
Otto Brandenburg – Tage Vilse, "Nøsen"s indehaver
Sanne Graugaard – Rosa, servitrice i "Nøsen"
Lene Vasegaard – Dorthea, stuepige hos Zülow
Pernille Hansen – Lise, køkkenpige hos Zülow
Jesper Christensen – Poul, Zülows chauffør
Jeanne Boel – Line, køkkenpige hos Zülow
Erik Wedersøe – Kriminalassistent
Søren Østergaard – Madsen, kriminalbetjent
Hardy Rafn – politidirektør
Flemming Jensen – polititekniker
Arne Hansen – Rydtkov, læge
Holger Boland – orgelmand
John Martinus – Ragner, mand på teatret
Paul Hüttel – hotelportier
William Kisum – piccolo
Torben Jensen 
Helen Svanholm
Dorthe Gersbye
Soren Skjar
Irene Vasegard

Eksterne henvisninger 
 

Dramafilm fra Danmark
Danske film fra 1988
Film instrueret af Søren Kragh-Jacobsen
Bodilprisen for bedste danske film
Robertprisen for årets danske spillefilm
Dansksprogede film
Rembrandt (film)

Rembrandt er en dansk kupfilm fra 2003, instrueret af Jannick Johansen efter et manuskript af ham selv og Anders Thomas Jensen, og inspireret af en virkelig begivenhed.

Medvirkende
Lars Brygmann som Mick
Jakob Cedergren som Tom
Nikolaj Coster Waldau som Kenneth
Nicolas Bro som Jimmy
Ole Ernst som Frank
Gordon Kennedy som Christian
Ulf Pilgaard som Flemming
Søren Pilmark som Bæk
Sonja Richter som Trine
Paprika Steen som Charlotte
Troels Lyby	
Michael Larsen II som Gæst på stripbar
Thomas Waern Gabrielsson som Erik
Nikolaj Lie Kaas som Carsten
Mogens Holm som Tysk chauffør
Niels Vandrefalk Andersen som Museumsdirektør
John Martinus som Museumskustode
Søren Poppel som Allan Rocker
Jeppe Kaas som Kriminalassistent
Anne Sofie Espersen som Bartender
Merete Nørgaard som Kvindelig fængselsbetjent
Søren Thomsen som Ældre fængselsbetjent
David Bateson som Stor mand
Stig Günther som Standin for Lars Brygmann
Janek Lesniak som Standin for Nikolaj Coster Waldau
Thomas Gammeltoft som Bums
Lasse Rimmer som Jeopardyvært
Asger Gottlieb som Hollænder
Patrick O'Kane som Nigel
Martin Wenner som Toby
Michael Fabricius Sand som Johansen
Lars Phister som Yngre fængselsbetjent
Kenth Rosenberg som Stor mand
Toshihito Inoue som Japaneren
Morten Lundholm som Håndlanger til japaneren
Yuesong Fan som Håndlanger til japaneren
Lotte Mejlhede som Nyhedsoplæser
Pascal Lubrano som Pornomodel
Paw Eriksen som Pornomodel

Eksterne henvisninger 
 

Danske film fra 2003
Komediefilm fra Danmark
Actionfilm fra Danmark
Film baseret på virkelige begivenheder
Film fra Danmark (administrationskategori)
Dansksprogede film
Forbrydelser

Forbrydelser er en dansk dogmefilm fra 2004 instrueret af Annette K. Olesen, med manuskript af Kim Fupz Aakeson og Annette K. Olesen. Filmen er den 10. danske dogmefilm instrueret af en kvinde.

Medvirkende 
Blandt filmens medvirkende kan nævnes:
Ann Eleonora Jørgensen
Trine Dyrholm
Nicolaj Kopernikus
Sonja Richter
Lars Ranthe
Henrik Prip
Jens Albinus
Kirsten Olesen
Mette Munk Plum
Benedikte Hansen

Noter

Eksterne henvisninger 
 

Spillefilm fra Danmark
Dogmefilm
Danske film fra 2004
Dansksprogede film
Kilkenny

Kilkenny (Irsk: Cill Chainnigh = Church of Canice) er en middelstor by i det sydøstlige Irland. Det er hovedbyen i County Kilkenny. I selve byen bor 8.661 og inklusive forstæder er indbyggertallet 22.179 i 2006(20.735 i 2002). Det er Irlands mindste købstad (city) både hvad angår areal og befolkningstal. Kilkenny ligger ved floden Nore, og byens placering inde i landet indebærer at det er Irlands eneste købstad, som ikke er påvirket af tidevandet.

Byen er kendt for sin historie og slottet Kilkenny Castle samt for sine hyggelige pubber. Indtil slutningen af det 12. årh. var Kilkenny Irlands hovedstad og mange fine historiske bygninger vidner fortsat om byens historiske højdepunkter.

Kilkenny er et populært turistmål, ikke mindst for irske weekendturister. Kilkennys voksende popularitet hænger sammen med byens og lokalområdets mange seværdigheder kombineret med muligheder for afslapning og et fornøjeligt aftenliv.

Se også 
 Oversigt over de 100 største byer i Republikken Irland

Eksterne henvisninger 

 
 Kilkenny.ie – Information om Kilkenny fra Kilkenny County Council – officiel website
 Kilkenny-arkitektur – fra irish-architecture.com 
 Arkitektonisk kulturarv i County Kilkenny – fra "Building of Ireland" 

Byer i Irland
County Laois

County Laois () er et county i Republikken Irland, hvor det ligger i provinsen Leinster.

County Laois omfatter et areal på 1.719 km² med en samlet befolkning på 69.012 (2006).

Det administrative county-center ligger i byen Portlaoise.

Counties i Irland
Kulmine

En kulmine er en mine, hvor man udvinder stenkul ved brydning under eller over jorden. 
2004 var verdensproduktionen af kul på ca. 4,6 milliarder tons stenkul, deraf havde Kina ca. 40 procent og USA ca. 20 procent. Stenkul forædles også til koks, der bl.a. bruges til fremstilling af stål. Kul er ofte brugt i elværker, i varmeanlæg eller direkte i hjemmet. Nye metoder og maskiner bliver ofte benyttede for at udgrave kul.

Kul ligger under jordoverfladen og er dannet af organisk materiale som døde dyr og planter, der har eksisteret for millioner af år siden. Der findes stadig store mængder af kul, som stadig er verdens vigtigste energikilde. 
Gaseksplosioner og dårlig afstivning, er ofte årsag til mange dødsulykker i mineskakterne. Særlig før i tiden var dødeligheden stor.

Efter lokation

Færøske kulminer 

Fra 1780 har man brudt kul i miner på den nordlige del af Suðuroy, som er Færøernes sydligste ø. 1826 eksporteres de første kul til Danmark og 1901 begynder et fransk selskab at bryde kul nordvest for Tvøroyri. Et andet fransk mineselskab får 1932 rettighederne til at bryde kul de næste 50 år og påbegynder et større anlægsarbejde ved Rangabotni nord for Trongísvágur. Særlig under den 2. verdenskrig var kulbrydningen på det nordlige Suðuroy vigtig for den færøske energiforsyning. Både i Rangabotni, Fámjin og i Hvalba, brød man kul. 1954 kulminerer kulbrydningen på Suðuroy med 13000 tons, og dækker 75 % af kul til de færøske husholdninger. 

Fire mænd er i nutiden beskæftiget med at bryde kul i en mine syd for Hvalba. Minen kan beses ved henvendelse til arbejderne, eller til Suðuroys turistinformation.

Grønlandske kulminer 
På Grønland har man udnyttet kulforkomsterne ved Diskobugten allerede 1782-1833 i Kulbrækkeriet på Disko, det senere ‘Ritenbenk Kulbrud’. Kulbrydning foregik i hele tidsrummet på flere mindre kullag i området, og kun til forsyning af de nærmeste bygder.
I 1905-09 begyndte statens kulbrud ved Qaarsuarsuk på nordsiden af Nuussuaq at
organisere en mere struktureret brydning på et sted, hvor lokalbefolkningen længe havde indsamlet kul. Denne aktivitet stod på indtil 1924, hvor minen blev flyttet til Qullissat på østsiden af Disko, og hvor kulminedrift var en realitet de næste 50 år. Qullissat minen blev lukket i 1972 efter talrige år med driftsunderskud.

Polske kulminer 
I 2021 blev den polske regering og landets fagforeninger enige om et udkast til en aftale, der ville lukke alle kulminer i 2049. Kul, der stod på daværende tidspunkt for 70 procent af landets energiforbrug, skal efter planen udfases gradvist.

Se også 
 Minelampe

Referencer

Eksterne henvisninger
500 (flertydig)

500 har flere betydninger:

Årstal 
 500 − et årstal
 500 f.Kr. − et årstal

Penge 
 500-kroneseddel − den næststørste danske pengeseddel

Kortspil 
 Pinochle rommy – en variant af rommy
 Femhundrede – en variant af euchre

Se også 
 Fiat 500
Islamisk Trossamfund

Det Islamiske Trossamfund er en dansk islamisk forening. Foreningen er en større muslimsk forening med hjemsted i hovedstadsområdet, som kan samle op mod 25.000 deltagere til bl.a. den årlige Eid-festival.

Trossamfundet driver Tauba-moskeen, København NV.

Foreningen har flere gange optrådt i de danske medier, bl.a. har den deltaget aktivt i debatten om Muhammed-tegningerne, som Jyllands-Posten publicerede i efteråret 2005. I den forbindelse sagsøgte trossamfundet Dansk Folkepartis formand, Pia Kjærsgaard, den 10. januar 2006 for injurier, fordi hun i sit ugebrev havde erklæret, at trossamfundets aktiviteter kunne sammenlignes med landsforræderi. Kjærsgaard blev frifundet, og Islamisk Trossamfund skulle betale sagsomkostningerne på 40.000 kr. + moms.

Det Islamiske Trossamfund og dets ungdomsorganisation har inviteret antivestlige hadprædikanter, der har anbefalet pisk til utro kvinder, og opfordret til drab på jøder, homoseksuelle og frafaldne muslimer.

Det Islamiske Trossamfunds mål er at etablere et fællesskab for skandinaviske muslimer, der er uafhængige af statslige institutioner, og at tilbyde basale religiøse tjenester i Skandinavien.

Referencer

Eksterne henvisninger 
 Det Islamiske Trossamfund – officiel hjemmeside.

Islamiske organisationer
Islamiske trossamfund
Helmut Middendorf

Helmut Middendorf (født 1953) er en tysk kunstmaler. 

Studerede i perioden 1973 – 1979 på Universität der Künste Berlin hvor han sammen med sine medstuderende påvirkedes kraftigt af neoekspressionisten Karl Horst Hödicke. 

Middendorf slog igennem som maler i starten af 1980'erne, med udstillingerne Heftige Malerei og Haus am Waldsee i 1980 og var medstifter af Galerie am Moritzplatz i Kreuzberg i Berlin.

Han regnes som en af de væsentligste skikkelser i den bevægelse der kaldes Junge Wilde.

Malere fra Tyskland
Dominans (sexologi)

Dominans betegner i seksuel forbindelse et erotisk og seksuelt forhold, hvor den ene part er dominerende og den anden part den underdanig. Det bygger på, at parterne bliver seksuelt ophidsede ved at dyrke deres respektive roller. 

Den person, som dominerer, får altså seksuel nydelse ved at den underkastede overgiver sin personlige magt til ham/hende. Handlinger i denne forbindelse kan være verbale kommandoer, reb (bondage) og/eller ydmygelse. Den dominante får sit kick af at blive adlydt. Den dominantes partner er den underkastede (i seksuel sammenhæng).

At dominere og underkaste sig behøver ikke involvere smerte, men hører til under de seksuelle aktiviteter som under ét kaldes Bondage-Dominans-Sadisme-Masochisme - eller sadomasochisme/BDSM.

En dominerende mand betegnes ofte som Herre eller Master eller lignende, mens det tilsvarende udtryk for en dominerende kvinde er Frue eller Domina. Den underdanige betegnes f.eks. slave eller – hvis der er en kvinde – som slavinde eller tøs. Inden for chatmiljøet er det vigtigt at skrive første bogstav af titlen med stort, hvis en underdanig tiltaler en dominant.

Et dominansforhold kan udtrykkes ved enkelte sessioner når begge parter er i humør til det, som en fast del af det erotiske samvær eller som en altid tilstedeværende spænding. Udtrykket kan i alle disse tilfælde strække sig fra verbal dominans over fastholdelse til bondage og/eller lænker. Udtrykket kan indeholde smertepåvirkning - igen fra fastholdelse og lette klap til pisk, brug af nåle eller brændemærker. Ekstreme udtryk kan være kropslige ændringer som tatoveringer, piercinger eller fjernelse af hår.

Et fåtal af par dyrker det som kaldes et uophørligt, såkaldt 24/7 forhold (24 timer om dagen, 7 dage om ugen), hvor magten er ulige fordelt til den dominantes fordel. Det skal dog bemærkes, at selv blandt de, der dyrker et 24/7-forhold, vil der oftest være tale om et normalt offentligt liv med arbejde og børn. 

Hvis forholdet er heteroseksuelt med en maskulin dominerende, efterligner det de gamle familiestrukturer med faderen som familiens overhoved og bestemmende part i hjemmet. Et sådant forhold bliver af nogen omtalt som Domestic Disciplin, omend det præcise indhold af dette begreb er noget usikkert.

Eksterne henvisninger 
 Foreningen Xet 

BDSM
Økonomiminister

En økonomiminister er minister i økonomiministeriet, som følger og vurderer den økonomiske udvikling. Siden 1962 sker dette i Danmark i samarbejde med Det Økonomiske Råd (vismændene).

Opgaver 
Økonomiministeriet har overtaget en række opgaver fra andre ministerier. Der drejer sig blandt andet om Danmarks Statistik, der er overtaget fra Finansministeriet, og tilsynet med den finansielle sektor, der (i flere omgange) er overtaget fra Handelsministeriet. 
 
I November 2001 blev Økonomiministeriet i sin hidtidige skikkelse nedlagt. To af ministeriets væsentligste opgaver, nemlig det internationale økonomiske samarbejde, navnlig i EU, samt ansvaret for regeringens konjunkturvurdering og regeringens "Økonomiske Oversigt" (i dag Økonomisk Redegørelse) overgik til Finansministeriet. De resterende dele af ministeriet, herunder ansvaret for Danmarks Statistik samt Finanstilsynet, blev lagt sammen med Erhvervsministeriet, hvorved Økonomi- og Erhvervsministeriet blev dannet. 

Økonomiministeriet udmærkede sig traditionelt som en rendyrket økonomarbejdsplads, måske allermest markant i de første år, hvor økonomer var relativt få i centraladministrationen.
Synspunkterne hos embedsmænd og ministre adskilte sig bl.a. af denne grund ofte fra andre ministeriers. Ministeriet blev i nogle regeringer set som en velegnet platform for det lille koalitionsparti i en regering, senest under Marianne Jelved, som kunne drage nytte af ekspertisen i sine interne drøftelser med de socialdemokratiske ministre, ikke mindst Poul Nyrup Rasmussen og Mogens Lykketoft. 

Denne rolle for ministeriet er i væsentligt omfang gået tabt, idet det nuværende Økonomi- og Erhvervsministerium er henvist til en rolle som underordnet i forhold til Finansminsteriet fsva. den økonomiske politik. Samlet set er det nuværende ministerium dog langt større end det gamle økonomiministerium, idet det omfatter et meget bredt spektrum af reguleringsopgaver inden for f.eks. søfart, patenter, konkurrence, boligpolitik og erhvervsstøtte.

Se også 
 Økonomiministre fra Danmark

Stillingsbetegnelser
 Minister
Ukrainske hryvnia

Hryvnia (₴, ukrainsk гривня [ˈɦrɪu̯nʲɑ], ISO 4217-kode UAH) er valutaen i Ukraine. 1 hryvnia deles i 100 kopiyka (копійка). Valutaen blev indført i 1996 under den daværende præsident Viktor Jusjtjenko og afløste valutaen karbovanets som blev brugt 1992-1996, og som var præget af hyperinflation. 

Den første serie pengesedler med navnet hryvnia blev påbegyndt i 1992 men valutaen blev først sat i omløb i 1996.

Hryvnia var desuden navnet på den første valuta i den ukrainske stat, der blev udråbt efter den Russiske Revolution i 1917, og navnet kendes også brugt i Kijevriget.

Eksterne henvisninger 

Hryvnia
Knoldbakterie

Knoldbakterier (også kaldet Rhizobia) er en gruppe af bakterier f.eks. fra slægten Rhizobium, som lever i symbiose med bælgplanter. Bakterierne er i stand til at omdanne luftens næsten fuldstændigt inaktive kvælstof (N2) til biologisk brugbart ammoniak (NH3). Dermed skaffer de planten adgang til den største mangelvare i plantesamfundene, nemlig kvælstof, og ved bælgplantens død og omsætning indgår dette kvælstof igennem talrige led i kvælstofkredsløbet.

Omvendt må planten yde bakterierne den nødvendige energi i form af kulhydrater og de nødvendige mineraler. Desuden må planten ved særligt tilpassede stofskifteprocesser fjerne ilt fra de knolde, bakterierne lever i. Det sker ved hjælp af et rødfarvet stof, der har stor kemisk lighed med blodets røde farvestof, hæmoglobin.

Se også 
 Rodknolde på El

Jordbundsbiologi
Nitrogenmetabolisme
Symbioser
Krka

Krka har flere betydninger:

 Krka (Slovenien) – en flod i Slovenien.
 Krka (Kroatien) – en flod i Kroatien.
Pareto-optimal

En Pareto-optimal allokering eller Pareto-ligevægt er en økonomisk tilstand, hvor ingen kan opnå en bedre stilling uden at en anden samtidig opnår en ringere stilling. Synonymer for Pareto-optimal er efficient eller Pareto-efficient. Påstanden bag Pareto-ligevægten er i matematisk forstand et aksiom, som fastlægger teoremerene, hvoraf ligevægten bestemmes.

Hvis der er Pareto-uligevægt, kan mindst én aktør opnå en bedre stilling uden at det går ud over andre. I dette tilfælde kan man opnå en Pareto-forbedring ved at foretage den pågældende reallokering.

Begreberne er navngivet efter den italienske økonom Vilfredo Pareto. Amartya Sen har påvist, at den Pareto-optimale allokering tenderer mod status quo som optimal efficiens.

Se også 
 Efficiens
 Pareto-fordeling
 Pareto-princippet

Reference 

Mikroøkonomi
Matematisk optimering
80/20-reglen

80/20-reglen er det udbredte fænomen at 80% af konsekvenserne indenfor et område skyldes 20% af årsagerne. Reglen kaldes også Pareto-princippet efter italieneren Vilfredo Pareto. I 1906 bemærkede Vilfredo Pareto at 20% af Italiens befolkning ejede 80% af værdierne. Reglen bruges også til at udtrykke en slags lovmæssig skævdeling, for eksempel at 20% af husholdningerne har 80% af indkomsten. Skævdelingen, som også kunne være 90/10 kan mere præcist vises med Gini-koefficienten eller en Lorenz-kurve.

Se også 

 Pareto-optimal

Reference 

Mikroøkonomi
Ægte lemurer

Ægte lemurer (Lemuridae) er en familie af halvaber, der er hjemmehørende på Madagaskar og Comorerne. De ægte lemurer er en af fem familier blandt lemurerne og omfatter godt 20 nulevende arter. Man mente tidligere at de var forfædre til aberne, men det er ikke tilfældet.

Beskrivelse
De ægte lemurer er mellemstore, trælevende primater, der varierer i størrelse fra 32 til 56 cm fraregnet halen. De vejer fra 0,7 til 5 kg. Halen er lang og busket, og pelsen er blød og ulden med varierende farver. Bagbenene er en smule længere end forbenene og de bevæger sig udelukkende på fire ben, modsat væsellemurerne. De fleste arter er meget adrætte og springer ofte adskillige meter fra træ til træ. De har en god lugtesans og et binokulært syn, men modsat de fleste andre lemurer mangler alle arter på nær kattalemuren det såkaldte tapetum lucidum, der er et reflekterende lag bagest i øjet, der forbedrer nattesynet. De ægte lemurer er planteædere, der lever af frugter, blade og i nogle tilfælde nektar. De fleste arter har tandformlen: , det vil sige i hver kæbehalvdel findes 2 fortænder, 1 hjørnetand, 3 forkindtænder og 3 bagkindtænder.

Adfærd
Hos de fleste ægte lemurer føder moren en eller to unger efter en drægtighedsperiode på 120 til 140 dage, afhængigt af arten. Kun varier (Varecia) har kuld på to til seks unger. Ægte lemurer er generelt sociale dyr, der lever i grupper på op til 30 individer. I nogle tilfælde, som hos kattalemuren, er gruppen længerevarende med tydelige dominanshierarkier, mens gruppen i andre tilfælde, som hos brun lemur, skifter medlemmer fra dag til dag og er uden tydelig social struktur.

Klassifikation
Familien af ægte lemurer, Lemuridae, omfatter cirka 21 nulevende arter fordelt på fem slægter.

FAMILY LEMURIDAE
Slægt Lemur
Kattalemur, Lemur catta
Slægt Eulemur
Brun lemur, Eulemur fulvus
Eulemur sanfordi
Hvidhovedet brun lemur, Eulemur albifrons
Rødpandet brun lemur, Eulemur rufus
Eulemur rufifrons
Eulemur collaris
Eulemur cinereiceps
Sort lemur, Eulemur macaco
Eulemur flavifrons
Kronelemur, Eulemur coronatus
Rødbuget lemur, Eulemur rubriventer
Mangustmaki (mangustlemur), Eulemur mongoz
Slægt Varecia
Sort-hvid vari, Varecia variegata
Rød vari, Varecia rubra
Slægt Hapalemur (halvmakier, bambuslemurer)
Grå lemur,Hapalemur griseus
Hapalemur meridionalis
Hapalemur occidentalis
 Bandro, Hapalemur alaotrensis
 Gylden lemur, Hapalemur aureus
Slægt Prolemur
Brednæset lemur, Prolemur simus

Noter

Eksterne henvisninger 

Lemurer